Diari Oficial de la Generalitat Valenciana


Sumari del DOGV 3919, del 17-01-2001 (2001/270)

DECRET 1/2001, de 10 de gener, del Govern Valencià, pel qual es crea l'Escola Superior de Ceràmica de Manises.
--------------------------------------------------------------------------------------------------------------

### Dades del document

Número de DOGV
:   3919

Data del DOGV
:   17-01-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/270


Data del document
:   10-01-2001

Organisme emissor
:   Conselleria de Cultura i Educació

Tipus de document
:   Decret

Descriptors 

:   * Manises
    * educació artística

DECRET 1/2001, de 10 de gener, del Govern Valencià, pel qual es crea l'Escola Superior de Ceràmica de Manises. [2001/X270]
  
El Reial Decret 2.398/1998, de 6 de novembre, establix els estudis superiors de Ceràmica, que pertanyen als ensenyaments d'Arts Plàstiques, el corresponent títol acadèmic, la prova d'accés i els aspectes bàsics del currículum d'estos ensenyaments.
  
El Decret 100/2000, de 27 de juny, del Govern Valencià, establix el currículum dels ensenyaments superiors de Ceràmica i regula l'accés als citats ensenyaments.
  
Per això i segons el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, a proposta del conseller de Cultura i Educació, i després de la deliberació prèvia del Govern Valencià, en la reunió del dia 10 de gener de 2001,
  
DECRETE
  
Article únic
  
Es crea, per transformació de l'Escuela de Cerámica de Manises, codi 45161936, el següent centre docent:
  
Província: València
  
Localitat: Manises
  
Denominació: Escola Superior de Ceràmica
  
Codi: 21158984
  
Titular: Generalitat Valenciana
  
Adreça: Ceramista Alfons Blat, s/n.
  
Ensenyaments: superiors de Ceràmica
  
Composició: 13 unitats
  
Capacitat: 195 llocs escolars
  
DISPOSICIONS ADDICIONALS
  
Primera
  
El que s'establix en este decret s'inscriurà al Registre de Centres Docents de la Comunitat Valenciana.
  
Segona
  
El material inventariable i fungible de l'Escuela de Ceràmica s'integrarà en l'inventari del nou centre.
  
Els expedients de l'alumnat i la documentació administrativa del centre que s'extingix s'han de depositar al nou centre.
  
Tercera
  
L'Escola Superior de Ceràmica de Manises tindrà la consideració de centre de nova creació, als efectes de constitució del Consell Escolar i nomenament dels òrgans de govern.
  
Quarta
  
El personal no docent, amb destinació definitiva al centre que s'extingix, s'integrarà en el centre de nova creació.
  
Quinta
  
El professorat que pertanga a la plantilla de l'extinta Escuela de Ceràmica de Manises s'integrarà en el centre de nova creació.
  
Sisena
  
El personal funcionari afectat pel que s'establix en la present disposició conservarà els drets inherents als anys de permanència continuada al centre de procedència, els quals seran acumulables, a efectes de mobilitat, al temps de servicis prestats al centre en el qual s'integran mitjançat el present decret.
  
DISPOSICIONS TRANSITÒRIES
  
Primera
  
1. El centre iniciarà les sues activitats el curs escolar 2000/2001.
  
2. La implantació dels ensenyaments s'efectuarà curs a curs.
  
3. Paral·lelament s'extingiran, curs a curs, els ensenyaments corresponents al pla d'estudis regulats pel Decret de 18 de febrer de 1949, sobre organització de l'Escola de Ceràmica de Manises.
  
4. Excepcionalment, si el nombre d'alumnat que ha de repetir curs és superior a 15, s'hi podrà mantindre un grup residual dels ensenyaments extingits en eixe curs.
  
Segona
  
1. Mentre que el Ministeri d'Educació, Cultura i Esport determine les noves especialitats docents dels cossos de professors d'Arts Plàstiques i Disseny i de mestres de Taller d'Arts Plàstiques i Disseny, adscriga a dites especialitats els professors dels mencionats cossos i determine els mòduls i matèries que hauran d'impartir, el professorat procedent de l'extingida Escuela de Cerámica de Manises impartirà les assignatures establides per als ensenyaments superiors de Ceràmica, sempre que reunisquen els requisits establits en l'article 27 del Decret 100/2000, de 27 de juny, del Govern Valencià, pel qual s'establix el currículum dels ensenyaments superiores de Ceràmica i es regula l'accés a dits ensenyaments.
  
2. La Direcció General d'Ordenació i Innovació Educativa i Política Lingüística, de la Conselleria de Cultura i Educació, efectuarà l'oportuna adscripció provisional del professorat a les noves matèries i/o assignatures.
  
3. Una vegada realitzada l'adscripció anterior, el professorat completarà els seus horaris amb la impartició dels ensenyaments no extingits de la seua especialitat dels peritatges en Ceràmica Artística i en Ceràmica Tècnica establits en el Decret de 18 de febrer de 1949.
  
Tercera
  
1. Per a la seua organització i funcionament s'ha d'atendre el que establix el Decret 90/1986, de 8 de juliol, del Govern Valencià, pel qual s'aprova el Reglament dels òrgans de Govern dels Centres Públics d'Ensenyaments Especialitzats, modificat pels decrets 53/1987, de 24 d'abril, i 180/1988, de 15 de novembre, del Govern Valencià , en tot allò que no s'opose al que establix la Llei Orgànica 9/1995, de 20 de novembre, de Participació, Avaluació i Govern dels Centres Docents.
  
2. Supletòriament s'hi aplicarà el Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià, en compliment del que s'establix en la disposició addicional primera del citat reglament.
  
3. El centre ajustarà el seu funcionament acadèmic al que s'establix en la Resolució de 7 de juliol de 2000, de les direccions generals de Centres Docents i d'Ordenació i Innovació Educativa i Política Lingüística, per la qual es regula l'organització i el funcionament de l'Escola Superior de Ceràmica de Manises.
  
DISPOSICIONS FINALS
  
Primera
  
Es faculta el conseller de Cultura i Educació perquè adopte les mesures necessàries per al compliment i desenrotllament del que s'establix en el present decret, així com per a modificar, si és procedent, el domicili, la denominació i configuració del centre.
  
Segona
  
El present decret entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes s'entenen referits a l'inici del curs escolar 2000/2001.
  
València, 10 de gener de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,